**TEHNILINE KIRJELDUS**

Aia-Käärispalu tee (3,29 km), Parandu metsatee (0,64 km), Parandu tee (0,77 km), Mäepüssa-Luha tee (1,09 km) ja Kaagjärve metsavahi tee (0,59 km) rekonstrueerimise ning Parandu harutee tee (0,15 km) ja Kolgata tee (0,93 km) ehitamise, mis asuvad Kaagjärve külas Valga vallas, Valga maakonnas.

Kaagjärve metsateedele pääseb ligi Kaagjärve – Pugritsa riigitee, Kaku – Mürgi – Leetuse riigitee ja Puurina – Lüllemäe – Litsmetsa riigi tee kaudu.

Vajalikud raietööd on RMK poolt tehtud. Ehitaja teostab vajalike ja segavate puude ja põõsaste raie ja kokkuveo. Raie käigus tuleb teha raiutavatest puudest etteantud sortimenti, see kokku vedada ja ladustada etteantud kohta.

Edasi tuleb teostada kändude juurimine (7,95 ha) ja kändude äravedu eramaalt (1,09 ha). Kännud juuritakse teede puhul kogu teetrassi laiuse ulatuses ja koondatakse hunnikutesse. Võsaga kaetud aladel töödeldakse kraavi nõlva võimalusel freesimise teel või eemaldatakse võsa juurestik sette eemaldamise käigus. Kraavide nõlvadel tuleb kännud tasandada freesimise teel seal, kus sette eemaldamisel ei ole vajalik nõlvade korrigeerimiseks teostada kaevet, seda liivapinnastes olevatel kraavidel. Kändude freesimise puhul ei tohi kändude kõrgus olla üle 10cm. Juuritud kännud ja väljatulnud kivid tuleb paigutada trassi äärde nii, et ei tekiks katkematut valli, vahe tuleb jätta iga 25m tagant. Kraavide kaeve pinnast ja sette võib paigutada ka olemasoleva mulde taha, kuid see peab jääma sellest madalamale. Kraavi teepoolsed perved peavad olema töödeldud tasemel, mis võimaldab mehhaniseeritud hooldust.

Objektil rekonstrueeritakse kokku 0,27km kraave, uuendatakse 1,48km (sh. MPS eesvoole 0,67km, kuivenduskraave 0,21km ja teekraave 0,60km), hooldatakse 0,29km (sh. kuivenduskraave 0,11km, teekraave 0,02km ja teenõvasid 0,16km). Uusi kraave on ette nähtud rajada 0,03km (sh. kuivenduskraavi 0,02km ja teekraavi 0,01km). Uusi nõvasid rajatakse kokku 1,95km. Voolunõvad rajada kolmnurkse ristlõikega (põhjalaius 0 m), sügavusega 0,6 m ja nõlvusega 1:1,5.

Truubid on ette nähtud ehitada plasttorudest siseläbimõõduga 30 cm kuni 60 cm. Plasttorutruubid peavad vastama ringjäikusele (rõngasjäikusele) SN8 (EN ISO 9969:2016) ja olema seest siledaseinalised ning väljast gofreeritud. Uute truupide vähim piki kalle peab olema 1%. Truupide nõutav eluiga peab olema 50a. Truubitorude maksimaalne paigaldusjärgne lubatud deformatsioon on 6%. Truupide paigaldamisel lähtuda maaparandusrajatiste tüüpjoonistest (2013). Truubitorud tuleb paigaldada vähemalt 15 cm liivalusele. Kinniaetav kaevik tuleb toru ümber korralikult 15-30 cm kihtidena tihendada. Truupide ehitamisel minimaalne mineraalse pinnase täitekihi paksus truubitoru peal olema Ø 40 - 60 cm plasttruubil vähemalt 0,55 m.

Kõikidele truupidele on ette nähtud ehitada otsakutele kindlustused järgnevate tüüpotsakutega („Maaparandusrajatiste tüüpjoonised“, Tallinn 2019). Truupide otsakutest rajatakse Ø30-50 cm plasttruubile mattotsakud (tüüp MAO) ning Ø50 cm (1 tk) Ø60 sm (2 tk) plasttruupidele kiviotsakud kivikindlustusega (tüüp KOK). Truubi otsakule tuleb anda nõuetekohane 1:1,5 või suurem kalle see peab olema tasane ja ei või esineda uhtumisi. **Truubi otsakute vastuvõtu ajal peab see olema MP Tüüpjoonistes 2019 nõutud mati ulatuses ühtlaselt haljastatud (haljastuse vabasid kohtasid mis on suuremad kui 0,5m2 ei või olla). Haljastuse kõrgus peab olema rohkem kui 10sm ja ei või olla üle 20sm (vastasel juhul tuleb teostada niitmine). Haljastuse saamiseks Tellija tehnilisi tingimusi ei sea (v.a. plastik ja muud analoogsed lagunematud materjalid on keelatud). Nõuetekohase haljastuse puudumisel tuleb truubi otsak rajada kookosmatiga, 100% kookoskiududest (350 g/m2) ja mille siduselemendiks on jute nöör/võrk. Plastist** **ja muud analoogsetest lagunematutest materjalidest sidusnöörid/võrgud on keelatud.**

**Aia-Käärispalu tee** on ol. olev avalikult kasutatav tee kogupikkusega teederegistris 3,32km, millest on ette nähtud rekonstrueerida 3,29km. Aia-Käärispalu tee rekonstrueeritav lõik algab seega pik.0+34 (X=6404648.31, Y=631582.52) ja lõpeb Kaku-Mürgi-Leetuse kõrvalmaanteel (tee nr 23220) km 4,86 (X=6407022.99, Y=633529.98). Aia-Käärispalu tee on ol. olev 4m laiune kruusatee, mida on PK0-PK8 kruusaga uuendatud, edasi PK8-PK35 on tegemist rohkem liivasema metsateega. Aia-Käärispalu teel on PK0-PK8 korralik 6m teemulle, edasi tee lõpuni on tegemist madala teemuldega.

Rekonstrueerimisega seoses on teel ette nähtud ol. olevate teekraavide uuendamist 0,596km, teekraavi hooldamist 0,018km ja teenõva hooldamist 0,160km. Uusi teekraave on ette nähtud 0,013km ja uusi teenõvasid 1,097km. Vete äravooluks on ette nähtud rajada 0,173km äravoolunõvasid ja ehitada 0,017km ja rekonstrueerida 0,138km äravoolukraavi, ning uuendada 0,669km MPS eesvoolu. Teekraavil 101 ja nõvadel N5, N6, N7 on suurest põhjalangust tingituna ette nähtud põhja kindlustamine killustikuga (tüüp Kkl) kokku 443m. Kaevetöödega ei tohi kahjustada veejuhtmetesse suubuvaid drenaažisuudmeid. Drenaažisuudmete asukohad on esitatud joonistel 2.1-2.4. Drenaažisuudmete kahjustamise korral on need vaja samaväärsesse seisu taastada. Drenaažisuudmete taastamisel (rekonstrueerimisel) lähtuda maaparandusrajatiste tüüpjoonistest (2019).

Teel on ette nähtud 4 truubi rekonstrueerimine (T3, T4, T5 ja T6), 6 uue truubi (T12-T16, T22) ja 7 veeviimari ehitamine. Truubi ja truubiotsaku ehitamisel juhinduda MPS tüüpjoonistest (2019a) 3.4-1 ja 3.4-2.

Teel olevad teekraed (kõrgemad servad) on vajalik maha kaevata, tee madalamad kohad täita ja ol. olev teemulle tasandada 6m pealt laiusega muldeks, et oleks võimalik välja ehitada 4,5m laiune kruuskattega tee. Kohtades, kus tee on maapinna suhtes süvendis, on vajalik maapinna (nõlvade) töötlemine laugemaks (vt. joonis 4.1). Teemulde täitmiseks on ette nähtud kasutada kohapealset teenõvade kaevest tulevat mineraalset pinnast. Tee vajaliku kandevõime ja katte püsimiseks on ette nähtud teekate ehitada kogupikkuses 5m laiusele mittekootud geotekstiilile NGS4 (profiil 4), Tee katend on projekteeritud kahekihiline, kokku on kihi paksus teel 30cm. Kõik kihid tuleb tihendada eraldi! Teekatend on projekteeritud pealt laiusega 4,5m kruus 10+20 (10cm purustatud kruus fr 0/31,5 pos 6 + 20cm sorteeritud kruus fr 0/63 pos 4).

**Parandu harutee** ehitamisega seoses on ette nähtud vee äravooluks rajada 0,025km äravoolunõva. Äravoolunõvade lõpp viia maapinnaga ühtlaselt kokku!

Teele rajatakse 1 veeviimar.

**Parandu metsatee** on ol. olev metsatee kogupikkusega teederegistris 1,06km, millest on ette nähtud rekonstrueerida 0,64km ja ehitada 0,22km.

Rekonstrueerimisega ja ehitamisega seoses on ette nähtud uusi teenõvasid 0,195km ja äravoolunõvasid 0,045km. Äravoolunõvade lõpp viia maapinnaga ühtlaselt kokku! Ol. olevad teekraavid/nõvad puuduvad.

Teele on ette nähtud 2 uue truubi (T18, T19) ja 3 veeviimari ehitamine.

Parandu harutee ehitatav lõik (0,15km), Parandu metsatee rekonstrueeritav lõik (0,64km) ja Parandu metsatee ehitatav lõik (0,17km) moodustavad kokku ühtse sidusa teetrassi. Parandu harutee on uus ehitatav metsatee 0,15km, mis algab Aia-Käärispalu teelt PK11 T-kujulise ristumiskoha ehitamisega ja lõpeb ristumisel Parandu metsateega PK3, kust edasi läheb Parandu metsatee rekonstrueeritav lõik. Rekonstrueeritav Parandu metsatee lõik algab ehitatava Parandu harutee ja Parandu metsatee ristumiskohast PK3 ja lõpeb kvartalite VL116, VL117 ja VL114 piiril PK12, kus edasi läheb Parandu metsatee ehitatav lõik. Parandu metsatee ehitatav lõik algab rekonstrueeritava lõigu lõpust kvartalite VL116, VL117 ja VL114 piirilt PK12 ja lõpeb kvartal VL114 er 13/32 PK14, kuhu on lähteülesande alusel ette nähtud rajada T-kujuline tagasipööramisekoht.

Kohtades, kus tee on maapinna suhtes süvendis, on vajalik maapinna (nõlvade) töötlemine laugemaks. Peale seda on vajalik ol. oleva maapinna tasandamine ja peale seda teemulde ehitus (min. h=0,15m, pealt laiusega 6m), et oleks võimalik välja ehitada 4,5m laiune kruuskattega tee. Teemulde ehituseks on ette nähtud kasutada kohapealset külgreservist (trassiservade/nõlvade laugemaks töötlemise) kaevest tulevat mineraalset pinnast. Tee vajaliku kandevõime ja katte püsimiseks on ette nähtud teekate ehitada kogupikkuses 5m laiusele mittekootud geotekstiilile NGS4 (profiil 4), Tee katend rajatakse kahekihiline, kokku on kihi paksus teel 30cm. Kõik kihid tuleb tihendada eraldi! Teekatend rajatakse pealt laiusega 4,5m kruusast 10+20 (10cm purustatud kruus fr 0/31,5 pos 6 + 20cm sorteeritud kruus fr 0/63 pos 4).

**Kolgata tee** on uus ehitatav metsatee 0,93km, mis algab Parandu metsatee rekonstrueeritavalt lõigult PK6 T-kujulise ristumiskoha ehitamisega ja lõpeb kvartal VL113 er 23 PK12, kuhu on ette nähtud rajada T-kujuline tagasipööramisekoht.

Ehitamisega seoses on ette nähtud uusi teenõvasid 0,132km, vee äravooluks rajada 0,065km äravoolunõvasid. Äravoolunõvade lõpp viia maapinnaga ühtlaselt kokku! Lisaks on ette nähtud tee lõpus kraavi 400 rekonstrueerimine 130m ehitatavast truubist T20 allavoolu. Tähelepanu nõval N19 on suurest põhjalangust tingituna ette nähtud põhja kindlustamine killustikuga (tüüp Kkl) kokku 37m.

Teel on ette nähtud 1 uue truubi (T20) ja 5 veeviimari ehitamine.

Kohtades, kus tee on maapinna suhtes süvendis, on vajalik maapinna (nõlvade) töötlemine laugemaks. Peale seda on vajalik ol. oleva maapinna tasandamine ja peale seda teemulde ehitus (min. h=0,15m, pealt laiusega 6m), et oleks võimalik välja ehitada 4,5m laiune kruuskattega tee. Teemulde ehituseks on ette nähtud kasutada kohapealset külgreservist (trassiservade/nõlvade laugemaks töötlemise) kaevest tulevat mineraalset pinnast. Tee vajaliku kandevõime ja katte püsimiseks on ette nähtud teekate ehitada kogupikkuses 5m laiusele mittekootud geotekstiilile NGS4 (profiil 4), Tee katend rajatakse kahekihiline, kokku on kihi paksus teel 30cm. Kõik kihid tuleb tihendada eraldi! Teekatend rajatakse pealt laiusega 4,5m kruusast 10+20 (10cm purustatud kruus fr 0/31,5 pos 6 + 20cm sorteeritud kruus fr 0/63 pos 4).

**Parandu tee** on ol. olev metsatee kogupikkusega teederegistris 1,71km, millest on ette nähtud rekonstrueerida 0,77km. Parandu tee algab Aia-Käärispalu teelt PK19 T-kujulise ristumiskoha rekonstrueerimisega ja lõpeb kvartal VL115 ja VL118 vahelisel kvartalisihil PK9, kuhu on ette nähtud rajada T-kujuline tagasipööramisekoht.

Teel on ette nähtud 1 truubi rekonstrueerimine (T8).

Teel olevad teekraed (kõrgemad servad) on vajalik maha kaevata, tee madalamad kohad täita ja ol. olev teemulle täita/tasandada 6m pealt laiusega muldeks, et oleks võimalik välja ehitada 4,5m laiune kruuskattega tee. Teemulde täiteks on ette nähtud kasutada kohapealset külgreservist (trassiservade/nõlvade laugemaks töötlemise) kaevest tulevat mineraalset pinnast. Puudujääva osa on ette nähtud juurde veetavast (karjäärist) kr/l (k≥0,5m/24h) pinnasest. Tee vajaliku kandevõime ja katte püsimiseks on ette nähtud teekate ehitada kogupikkuses 5m laiusele mittekootud geotekstiilile NGS4 (profiil 4). Lisaks on tee pik. 1+94 - 2+44 vahelisel 50m lõigul ette nähtud kasutada tee kandevõime tõstmiseks ja katte püsimiseks geovõrku (PET või PP, Deklareeritud tõmbetugevus MD/CMD ≥40/40kN, ava 35-40x35-40mm, L=5,0m).

Tee katend rajatakse kahekihiline pealt laiusega 4,5m, kokku on kihi paksus teel 30cm. Kõik kihid tuleb tihendada eraldi! Teekatend rajatakse kruusast 10+20 (10cm purustatud kruus fr 0/31,5 pos 6 + 20cm sorteeritud kruus fr 0/63 pos 4).

**Mäepüssa-Luha tee** on ol. olev avalikult kasutatav tee kogupikkusega teederegistris 2,44km, millest on ette nähtud rekonstrueerida 1,09km. Mäepüssa-Luha tee algab Puurina-Lüllemäe-Litsmetsa kõrvalmaanteelt (tee nr 23201) km 6,12 (X=6403841.97, Y=632877.340) ristumiskoha rekonstrueerimisega pik.0+00 - pik. 0+31 ja lõpeb ristumisel Kaagjärve metsavahi teega. Mäepüssa-Luha tee on ol. olev 3,5-4m laiune liivane metsatee, madala teemuldega.

Rekonstrueerimisega seoses on ette nähtud ol. olevate äravoolukraavide uuendamist 0,212km ja 0,112km hooldust. Rajada 0,198km uusi teenõvasid ja vee äravooluks 0,030km äravoolunõvasid. Ol. olevad teekraavid/nõvad puuduvad. Nõval N21 on suurest põhjalangust tingituna ette nähtud põhja kindlustamine killustikuga (tüüp Kkl) kokku 35m.

Teel on ette nähtud 3 truubi rekonstrueerimine (T9, T10, T11), 1 uue truubi (T21) ja 2 veeviimari ehitamine.

**Kaagjärve metsavahi tee** on ol. olev metsatee kogupikkusega teederegistris 1,33km, millest on ette nähtud rekonstrueerida 0,59km. Kaagjärve metsavahi tee algab Mäepüssa-Luha teelt PK 14 jätkuna ja lõpeb kvartal VL127 ja VL128 vahelisel kvartalisihil PK23, kuhu on ette nähtud rajada T-kujuline tagasipööramisekoht. Kaagjärve metsavahi tee on PK14-PK18 ol. olev 3,5m laiune liivane metsatee, PK18 kuni tee rek. osa lõpuni on ol. olev pinnastee.

Mäepüssa-Luha tee rekonstrueeritav lõik ja Kaagjärve metsavahi tee rekonstrueeritav lõik moodustavad kokku ühtse sidusa 1,68km teetrassi. Teel olevad teekraed (kõrgemad servad) on vajalik maha kaevata, tee madalamad kohad täita ja ol. olev teemulle täita ja tasandada 6m pealt laiusega muldeks, et oleks võimalik välja ehitada 4,5m laiune kruuskattega tee. Kohtades, kus tee on maapinna suhtes süvendis, on vajalik maapinna (nõlvade) töötlemine laugemaks. Teemulde täiteks on ette nähtud kasutada kohapealset külgreservist (trassiservade/nõlvade laugemaks töötlemise) ja nõvade kaevest tulevat mineraalset pinnast. Puudujääva osa on ette nähtud juurde veetavast (karjäärist) kr/l (k≥0,5m/24h) pinnasest. Tee vajaliku kandevõime ja katte püsimiseks on ette nähtud teekate ehitada kogupikkuses 5m laiusele mittekootud geotekstiilile NGS4 (profiil 4), Tee katend rajatakse kahekihiline, kokku on kihi paksus teel 30cm. Kõik kihid tuleb tihendada eraldi! Teekatend rajatakse pealt laiusega 4,5m kruus 10+20 (10cm purustatud kruus fr 0/31,5 pos 6 + 20cm sorteeritud kruus fr 0/63 pos 4).

Teede rekonstrueerimise ja ehitamisega seoses on ette nähtud 1 maantee ristumiskoha rekonstrueerimine (MM). Ristumiskoha rekonstrueerimine on ette nähtud täpsemalt antud projekti lisas 7 toodud eraldi projektiga.

Lisaks on projektiga ette nähtud 1 maantee ristumiskoha uuendamine (MM\*), 5tk R-T (T-kujulist teede ristumiskohta, sh. 3tk rek. ja 2tk eh.), 2tk TP-T ehitamine (T-kujuline tagasipööramisekoht), 2tk TP-L ehitamine (L-kujuline tagasipööramisekoht), 2tk M1 (R=10m, L=20m, A=4,5m), 5tk M3 (R=10m, L=10m, A=4,5m), 1tk M4 (R=10m, L=20m, A=6,0m) ja 23tk M5 (R=5m, L=5m, A=4,5m. Teerajatiste teekatte konstruktsioon on sama, mis antud kohas tee konstruktsioon.

Riigiteedega ristumisekohtad ehitatakse vastavalt Teelahendused OÜ poolt koostatud "Valga maakond, Valga vald, Kaagjärve küla, riigitee 23103 Kaagjärve-Pugritsa km 1,93 ja Aia-Käärispalu tee (2890033) ning riigitee 23201 Puurina-Lüllemäe-Litsmetsa km 6,12 ja Mäepüssa-Luha tee (2890035) ristumiskohtade rekonstrueerimise põhiprojekt" (töö nr. PP-23-01-03) Mahasõit ehitatakse riigitee nr 23201 Puurina - Lüllemäe - Litsmetsa km 6,12 olemasolevaga samale kohale riigiteega täisnurga all. Mahasõidutee rajatakse 18m ulatuses riigitee katte servast a/b kattega ning edasi kruuskattega. Ristumiskoha pikikalle on 2,0%. Juurdepääsuteedele on ettenähtud kahepoolse põikkaldega 2,5%-ne a/b kate ning 3,0%-ne kahepoolse põikkaldega kruuskate.

Mäepüssa-Luha tee juurdepääsutee A/B katend rajatakse järgmiselt:

* Tihe asfaltbetoon AC 16 surf h=9cm
* Killustikalus kiilumismeetodil fr 32/63 h=20cm
* Geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud)
* Sorteeritud kruus (pos nr 4) h=min20cm
* Aluspinnas – liiv/liivsavi

Mäepüssa-Luha tee juurdepääsuteede kruuskate rajatakse järgmiselt:

* Purustatud kruus (fr 0/32 segu nr 6) h=12cm
* Sorteeritud kruus (pos nr 4) h=min20cm
* Geotekstiil NGS4
* Täitepinnas (dreenivus minimaalselt 0,5m/ööp) h=min20cm
* Aluspinnas – liiv/liivsavi

Mäepüssa-Luha tee olemasolevad kraavid tuleb puhastada ja uued kraavid tuleb kaevata vastavalt plaanilahenduses näidatud ulatuses.

Kõigile ristumiskohtadele paigaldatakse liiklusmärgid nr 221 "Anna teed" komplekt koos eelteavitusmärgiga 221+811 ja liiklusmärk nr 644 "Tee nimetus" (2tk). Avalikult teelt rekonstrueeritavale teele liikumisel paigaldatakse tee algusese liiklusmärk nr 341 "Massipiirang" komplekt koos lisateatetahvliga 891b "Välja arvatud RMK loal".

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid.

Hankes tehtud muudatused võrreldes projektiga:

Ehituses kasutatakse erinevalt projektis toodud järgmisi erisusi:

1. Truubi otsakute vastuvõtu ajal peab see olema MP Tüüpjoonistes 2019 nõutud mati ulatuses ühtlaselt haljastatud (haljastuse vabasid kohtasid mis on suuremad kui 0,5m2 ei või olla). Haljastuse kõrgus peab olema rohkem kui 10sm ja ei või olla üle 20sm (vastasel juhul tuleb teostada niitmine). Haljastuse saamiseks Tellija tehnilisi tingimusi ei sea. Nõuetekohase haljastuse puudumisel tuleb truubi otsak rajada kookosmatiga, 100% kookoskiududest (350 g/m2) ja mille siduselemendiks on jute nöör/võrk. Plastist ja muud analoogsetest lagunematutest materjalidest sidusnöörid/võrgud on keelatud. **Erosioonitõkke matid, mis sisaldavad plastist ja muud analoogsetest lagunematutest materjalidest sidusnöörid/võrgud on keelatud.**
2. Projektis toodud truubi otsakute ja kivikindlustuste ehitamisel **on keelatud geotekstiilide kasutamine** kivikindlustuste kivide all.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.

Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

Töövõtja peab esitama Tellijale peale hankelepingu sõlmimist, kuid enne tööde alustamist tingimusteta, tagasivõtmatu ja Tellija esimesel nõudmisel sissenõutava võlaõigusseaduse §-le 155 vastava krediidi- või finantseerimisasutuse või kindlustusandja garantiikirja (10% hankelepingu sõlmimise aluseks olnud eduka pakkumuse maksumusest) EUR suurusele summale oma kõikide lepingust järgsete tulenevate kohustuste nõuetekohase ja tähtaegse täitmise tagamiseks. Garantiikirjas peab garantii saajaks olema märgitud RMK ning garantii peab kehtima kogu hankelepingu kehtivuse ajal ja hankelepingust järgsete tööde tulenevate tööde tegeliku teostamise perioodil ja sellele lisaks veel kaks (2) kuud, sõltumata hankelepingus näidatud hankelepingu kehtivuse ajast. Hankelepingu täitmise tähtaja pikendamise, Tellija poolt Töövõtjale tööde teostamiseks täiendava tähtaja andmise või muul viisil hankelepingust tulenevate tööde teostamise tähtaja pikenemise korral peab töövõtja garantii kehtivust vastavalt pikendama. Garantii kehtivuse õigeaegne ja kohane pikendamine on Töövõtja riisiko. Pangagarantiid võib asendada garantiisumma deponeerimine Tellija pangakontole kogu hankelepingu kohaste tööde tegeliku teostamise perioodiks (deponeeritud summa pealt Tellija intressi ei maksa).